На базе гімназіі прайшоў рэспубліканскі семінар-практыкум “Прадпрымальная школа”: умовы і метады ўкаранення мадэлі ў дзейнасць устаноў агульнай сярэдняй адукацыі”, мы падзяліліся вопытам, расказалі аб зробленым. Скажу шчыра: за нядоўгі час рэалізацыі праекта мы бачым змены, навучэнцы больш актыўна прапаноўваюць ініцыятывы, распрацоўваюць план іх увасаблення ў жыццё, прыцягваюць да агульнай справы хлопчыкаў і дзяўчынак не толькі з гімназіі, але і з іншых школ раёна, актыўнымі ўдзельнікамі праектаў становяцца дарослыя. Пры гэтым з боку розных арганізацый Верхнядзвінскага раёна паступаюць прапановы па рэалізацыі сумесных праектаў з гімназіяй. Значыць, усё атрымалася.